cyanic-selkie/wikianc huggingface dataset:
২০১৯-২১ আইসিসি বিশ্ব টেস্ট চ্যাম্পিয়নশিপ
পয়েন্ট পদ্ধতি
আইসিসির সিদ্ধান্ত অনুযায়ী প্রত্যেক সিরিজেই একই সংখ্যার পয়েন্ট বরাদ্দ রাখা হয়েছে। সিরিজের টেস্ট সংখ্যায় কোন প্রভাব ফেলবে না। ফলে, কোন দেশ কমসংখ্যায় টেস্ট খেললেও ক্ষতিগ্রস্ত হবে না। এছাড়াও, সিরিজের ফলাফলের উপর পয়েন্ট দেয়া হবে না। কেবলমাত্র খেলার ফলাফলেই পয়েন্ট দেয়া হবে। সিরিজের সকল খেলাতেই এ পয়েন্ট বিভাজিত হবে। পাঁচ খেলার সিরিজে প্রত্যেক খেলাতেই ২০% এবং দুই খেলার সিরিজের ক্ষেত্রে ৫০% পয়েন্ট প্রত্যেক খেলাতে দেয়া হবে।
প্রত্যেক সিরিজে সর্বাধিক ১২০ পয়েন্ট রাখা হয়েছে। পয়েন্ট বণ্টনপ্রণালী নিম্নে দেয়া হলো:
অংশগ্রহণকারী দল
আইসিসির নয়টি পূর্ণাঙ্গ সদস্য এতে অংশ নিচ্ছে:
প্রত্যেক দলই আটটি সম্ভাব্য প্রতিপক্ষীয় দলের ছয়টির বিপক্ষে খেলবে। আইসিসি ঘোষণা করেছে যে, এ প্রতিযোগিতার প্রথম ও দ্বিতীয় আসরে ভারত ও পাকিস্তান দল একে-অপরের বিপক্ষে অংশগ্রহণ করা থেকে বিরত থাকবে।
আইসিসির নিম্নবর্ণিত তিনটি পূর্ণাঙ্গ সদস্য এ প্রতিযোগিতায় অংশ নিবে না:
আইসিসি র‍্যাঙ্কিংয়ে অবস্থানকারী তিনটি দেশ নিচেরসারিতে অবস্থান করছে। আইসিসি ফিউচার ট্যুরস প্রোগ্রামের আওতায় এ দলগুলো প্রতিযোগিতায় অংশগ্রহণকারী দলগুলোর বিপক্ষে খেলবে। আয়ারলান্ড ও আফগানিস্তান ১২টি করে এবং জিম্বাবুয়ে ২১ টেস্টে অংশ নিবে। তবে, এরফলে চ্যাম্পিয়নশীপের খেলায় এর কোন প্রভাব পড়বে না।
খেলার সময়সূচী
২০১৮-২০২৩ সালের ভবিষ্যৎ সফর পরিকল্পনার অংশ হিসেবে ২০ জুন, ২০১৮ তারিখে আইসিসি কর্তৃপক্ষ বিশ্ব টেস্ট চ্যাম্পিয়নশীপের সময়সূচী ঘোষণা করে। এপ্রিল ও মে মাসে ইন্ডিয়ান প্রিমিয়ার লীগের কোন খেলা অনুষ্ঠিত হবে না।
বাংলাদেশ ব নিউজিল্যান্ড
কোভিড-১৯ এর জন্য সিরিজ বাতিল ।
দক্ষিণ আফ্রিকা ব অস্ট্রেলিয়া
কোভিড-১৯ এর প্রভাবে বাতিল করা হয়েছে ।
ওয়েস্ট ইন্ডিজ ব দক্ষিণ আফ্রিকা
সিরিজটি প্রথমে কোভিড ১৯ এর জন্য বাতিল করা হলেও ২০২১ এর জুন মাসে ফাইনাল খেলার পাশাপাশি চালানোর সিদ্ধান্ত নেওয়া হয় ।
ফাইনাল
প্রথমে ফাইনাল লর্ড’স-এ হবার কথা ছিল। পরে ১০ মার্চ ২০২১ এ ঠিক করা হয় সাউদাম্পটনে অনুষ্ঠিত হবে।
তালম ইউনিয়ন
তালম বাংলাদেশের রাজশাহী বিভাগের সিরাজগঞ্জ জেলার তাড়াশ উপজেলার একটি ইউনিয়ন।
প্রশাসন
তালম ইউনিয়নে মোট ৯টি ওয়ার্ড এবং ৩৬টি গ্রাম রয়েছে।
হিনা শাহিন
হিনা শাহিন (জন্ম: ২১ শে মার্চ ১৯৭১) হলেন একজন পাকিস্তানি টেলিভিশন, চলচ্চিত্র ও মঞ্চ অভিনেত্রী এবং মঞ্চ নৃত্যশিল্পী।
প্রারম্ভিক জীবন
হিনা শাহীন পাকিস্তানের পাঞ্জাবের লাহোরে একটি মধ্যবিত্ত পরিবারে জন্মগ্রহণ করেছিলেন। তিনি লাহোর কলেজ অফ কমার্স থেকে বাণিজ্য বিষয়ে স্নাতক ডিগ্রি অর্জন করেছিলেন।
অভিনয়জীবন
তিনি টেলিভিশন অভিনেত্রী হিসেবে তার কর্মজীবন শুরু করেছিলেন এবং ১৯৯০ এর দশকের শুরুতে কয়েকটি টিভি ধারাবাইকে অভিনয় করেছিলেন। তিনি বিখ্যাত চলচ্চিত্র পরিচালক সাইদ রিজভির ভাই বিজ্ঞাপন প্রযোজক/পরিচালক মাসুদ রিজভির সাথেও কাজ করেছেন। পরবর্তীতে তিনি চলচ্চিত্র শিল্পের দিকে ঝুঁকে কয়েকটি চলচ্চিত্রে অভিনয় করেন। ১৯৯১ সালে মুক্তিপ্রাপ্ত দিল ছিল তার প্রথম চলচ্চিত্র। কিন্তু তিনি কখনও খুব বেশি সাফল্য পাননি এবং তিনি কখনও কোনও প্রধান চরিত্রে অভিনয় করতে পারেননি। চলচ্চিত্রে ব্যর্থতার পর তিনি মঞ্চ নাটকের দিকে ঝুঁকে ছিলেন। তার মঞ্চ অভিনয় তাকে প্রয়োজনীয় খ্যাতি এনে দিয়েছিল। বর্তমানে তিনি কেবল মঞ্চ নাটকে কাজ করছেন।
নেপালের জাতীয় পতাকা
thumb|250px|right|[[চিত্র:FIAV 111000.svg|20px Flag ratio: 4:3]]
নেপালের জাতীয় পতাকা (नेपालको झण्डा) বিশ্বের একমাত্র ত্রিভুজাকৃতির জাতীয় পতাকা। পতাকাটি দুটি একক ক্ষুদ্র পতাকার একটি সরলীকৃত সংমিশ্রণ, যা একটি দ্বৈত ক্ষুদ্র পকাকা হিসাবে পরিচিত। এটি পৃথিবীর একমাত্র অ-আয়তকার পতাকা। এর রক্তিম বর্ণ সাহসিকতা ও নেপালের জাতীয় ফুল রডোডেনড্রন ফুলের প্রতীক। নীল প্রান্ত শান্তির প্রতীক। ১৯৬২ সাল পর্যন্ত, পতাকার অর্ধ চন্দ্র ও সূর্য়্যের প্রতীকে মানুষের মুখ আংকিত থাকত। পরবর্তিতে পতাকা আধুনিকায়ন করতে তা বাদ দেয়া হয়।
গিরিজা প্রসাদ কোইরালা
ব্যক্তিগত জীবন
কৈরালা ব্রিটিশ ভারতের বিহারের সাহারসায় ১৯২৪ সালে জন্মগ্রহণ করেন। তার পিতা কৃষ্ণ প্রসাদ কৈরলা নেপালে নির্বাসিত হয়েছিলেন। ১৯৫২ সালে কৈরালা সুষুমা কৈরালার সাথে বিবাহ বন্ধনে আবদ্ধ হন। সুষুমা কৈরালা বিরাটনগর মমহিলা বিদ্যালয়ের প্রধান শিক্ষিকা ছিলেন। তাদের কন্যা সুজাতা ১৯৫৩ সালে জন্মগ্রহণ করেন। তার স্ত্রী ১৯৬৭ সালে আগুনের চুলার বিস্ফোরনে মারা যান।
রাজনৈতিক জীবন
কৈরালা ১৯৪৭ সালে বিরাটনগর জুট মিল আন্দোলনের মাধ্যমে রাজনীতিতে যুক্ত হন। ১৯৪৮ সালে কৈরালা নেপাল মাজদুর কংগ্রেস দল গঠন করে। ১৯৫২ সালে তিনি নেপালীয় কংগ্রেসের মোরঙ জেলার চেয়ারম্যান হন এবং ১৯৬০ সালে নেপালের রাজা মাহেন্দ্র ককর্তৃক আটক ও ককারারুদ্ধ হওয়া পর্যন্ত তিনি ঐ পদে বহাল ছিলেন। ১৯৬৭ সালে দলের অন্যান্য নেতা ও কর্মীসহ কৈরালা জেল থেকে মুক্তি পেলে তাদেরকে ভারতে  নির্বাসিত করা হয়। ১৯৭৯ সালে নেপালে ফেরা পর্যন্ত তিনি ১৯৭৫ থেকে ১৯৯১ সাল পর্যন্ত নেপালি কংগ্রেস এর সাধারণ সম্পাদক ছিলেন।
১ম পর্যায়
১৯৯১ সালে অনুষ্ঠিত প্রথম বহুদলীয় গণতান্ত্রিক নির্বাচনে কৈরালা মুরং ১ এবং সুনসারি ৫ নির্বাচনী এলাকা থেকে সংসদ সদস্য নির্বাচিত হন। নেপালীয় কংগ্রেস পার্লামেন্টের নিম্ন কক্ষ প্রতিনিধি সভার ২০৫টি আসনের ১১০টি আসন লাভ করে। পরবর্তীকালে তিনি নেপালীয় কংগ্রেস সংসদীয় দলের নেতা হিসেবে নির্বাচিত হন এবং রাজা বিরেন্দ্র ডাকে প্রধানমন্ত্রী হিসেবে নিযুক্ত করেন।
গ্যাসপারে গোরেসিও
থাম্ব|Gaspare Gorresio গ্যাসপারে গোরেসিও (১৮০৮-১৮৯১) একজন ইতালীয় প্রাচ্যবিদ ও তিব্বতবিদ ছিলেন। তিনি মূল সংস্কৃত রামায়ণ সুষ্ঠু সম্পাদনা ও প্রকাশ করে বিশেষ খ্যাতি লাভ করেছেন। দীর্ঘ ২৪ বছরেরও (১৮৪৩-১৮৬৭) বেশি সময় ধরে অক্লান্ত পরিশ্রম ক'রে পারি থেকে তিনি ১২টি খণ্ডে সম্পাদনা কার্য শেষ করেন। উল্লেখ্য গোরেসিওর মাতৃভাষা ইতালিয় হওয়ায় গ্রন্থটির ভূমিকা ও টীকা-টিপ্পনীর ভাষাও ছিল ইতালিয়। গ্রন্থটি মূলতঃ তিনটি পর্যায়ে বিন্যস্ত ছিল, প্রথম কয়েকটি খণ্ডে ছিল মূল সংস্কৃত রামায়ণ, পরের পর্যায়ে ছিল ইতালিয় ভাষায় এর অনুবাদ ও বিভিন্ন ব্যাখ্যা বিশ্লেষণ আর অন্তিম পর্যায়ে ছিল লেখকের নিজস্ব দৃষ্টিভঙ্গিতে  মূল রামায়ণের সাহিত্য সমালোচনা । এটি ছিল ইউরোপে ভারতীয় মহাকাব্য রামায়ণের প্রথম সম্পাদনা। গোরেসিও বহু বিদ্বদসভার সভ্য ছিলেন । তিনি ফ্রান্সের রাজকীয় ইন্সটিউটের কোরেস্পন্ডিং মেম্বার নির্বাচিত হয়েছিলেন। গোরেসিওর জীবিতকালে রামায়ণের আর একটি সংস্করণ হয়েছিল । এই দ্বিতীয় সংস্করণের শেষ খণ্ড উত্তরকাণ্ড ১৮৬৭ সালে পারি থেকে ছাপা হয়েছিল ।
প্রাথমিক জীবন
১৮০৭ খ্রিষ্টাব্দের ১৮ই জানুয়ারি উত্তর ইতালির বাগনাস্কোতে গোরেসিওর জন্ম। তার বাবা ছিলেন জিওভানি বাপ্তিস্তা গোরেসিও, মা ক্লোতিলদে দেয়ালবের্তি। মন্দভি'র ডায়াসেসন সেমিনারিতে পাঠ সমাপ্ত করে তিনি তুরিন বিশ্ববিদ্যালয়ের অধ্যাপক আমেদিও পাইরনের তত্ত্বাবধানে  ভাষাতত্ত্ব বিষয়ে গভীর জ্ঞান লাভ করেন। অতঃপর তিনি জেনোয়া নিবাসী শিক্ষাবিদ মারক্যুইস আন্তনিও -এর বদান্যতায় অষ্ট্রিয়ার ভিয়েনাতে ধ্রুপদী ভাষাতত্ত্বর উপর গবেষণা করেন। ১৮৩২ খ্রিষ্টাব্দে তিনি তুরিন ফিরে এসে সামরিক শিক্ষালয়ের ইতিহাস বিষয়ের লেকচারার নিযুক্ত হন। ১৮৩৭ খ্রিষ্টাব্দে তিনি আরও দুই সহযোগীর সাথে বিজ্ঞান ও সাহিত্য বিষয়ক পত্রিকা সাব আলপাইন 'এর প্রতিষ্ঠা করেন । এই বছরেই তিনি পারি গমন করেন এবং সেখানে তিনি অধ্যাপক ইউজিন ব্যুর্নুফ'এর তত্ত্বাবধানে সংস্কৃত ভাষাচর্চায় গভীরভাবে মনোনিবেশ করেন । এই সময় তিনি সংস্কৃত রামায়ণের সঙ্গে পরিচিত হন এবং অধ্যাপক ইউজিন ব্যুর্নুফ'এর অনুপ্রেরণায় ইতালিয় ভাষায় সংস্কৃত রামায়ণ অনুবাদের প্রকৃত কাজটি শুরু করেন। এখানে তিনি ফরাসি ভাষা-সংস্কৃতির সঙ্গে একাত্ম হয়ে এখানকার মানুষদের নিকট আত্মীয় হয়ে ওঠেন। বিখ্যাত চিনাবিদ স্তানিসলাস জুলিয়েন'এর সংস্পর্শে  এসে তিনি চিনাভাষাতেও ব্যুৎপত্তি অর্জন করেছিলেন।
অনুবাদের অনুপ্রেরণা
বিখ্যাত ফরাসি সংস্কৃত ভাষাবিদ ইউজিন ব্যুর্নুফের অনুপ্রেরণায় গোরেসিও সংস্কৃত রামায়ণের ইতালীয় অনুবাদের মত  দুরূহ ও দুঃসাধ্য কাজে ঝাঁপিয়ে পড়েন। আর এই মহান কাজে ইতালির রাজা আলবেয়ার সর্বোতভাবে গোরেসিও-কে আর্থিক সাহায্য জুগিয়ে তাকে পৃষ্ঠপোষকতা করেন ও  উৎসাহ জোগান।
শেষ জীবন
১৮৫৯ খ্রিষ্টাব্দে গোরেসিও তুরিন জাতীয় বিশ্ববিদ্যালয় গ্রন্থাগারের ডিরেক্টর নিযুক্ত হন; সেই সঙ্গে তুরিনের বিজ্ঞান আকাদেমিরও স্থায়ী সম্পাদকের কাজে যোগ দেন। তাকে লন্ডনের রয়্যাল এশিয়াটিক সোসাইটির ফেলোশিপ প্রদান করা হয়।  বহু সম্মানে সম্মানিত এই জ্ঞানতপস্বী ১৮৯১ খ্রিষ্টাব্দের ২০ মে  ইতালির তুরিন শহরে শেষনিঃশ্বাস ত্যাগ করেন।
রেহানা খাতুন
রেহানা খাতুন (জন্ম ৩০ আগস্ট ১৯৪৮) একজন ভারতীয় শিক্ষাবিদ, ফারসি ভাষার শিক্ষিকা, দিল্লী বিশ্ববিদ্যালয়ের ফারসি বিভাগের সাবেক প্রধান এবং Encyclopaedia of Persian Language and Literature (India and Pakistan) এর প্রণেতা. ফারসি ভাষা ও সাহিত্যের বিস্তারে অবদান রাখায় ভারত সরকার ২০১৪ সালে তাকে পদ্মশ্রী পদকে ভুষিত করেন। রেহানা খাতুন আলীগড় মুসলিম বিশ্ববিদ্যালয়ের প্রথম প্রাক্তন ছাত্রী যিনি পদ্মশ্রী খেতাবে ভূষিত হয়েছেন।
জীবনী
রেহানা খাতুন ১৯৪৮ সালের ৩০ আগস্ট ভারতের মধ্যপ্রদেশের আলিগড়ে জন্মগ্রহণ করেন। তার পিতা নজির আহমেদও ছিলেন একজন পদ্মশ্রী খেতাবপ্রাপ্ত ।তার পিতা হতে অনুপ্রাণিত হয়ে তিনি আলিগড় বিশ্ববিদ্যালয় থেকে ১৯৭৩ সালে ফারসি ভাষায় মাস্টার্স ডিগ্রি লাভ করেন, এরপর ১৯৭৫ সালে এমফিল এবং ১৯৮০ সালে ডক্টরাল ডিগ্রি অর্জন করেন।
পরবর্তীকালে বিশ্ববিদ্যালয় মঞ্জুরি কমিশনের সদস্যপদ লাভ করেন এবং সদস্যপদের অধীনে গবেষক হিসেবে ক্যারিয়ার শুরু করেন ১৯৮০ সালে তিনি দিল্লী বিশ্ববিদ্যালয়ের অনুষদ সদস্য হিসেবে যোগদান করেন যেখানে তিনি অবসরের পূর্ব পর্যন্ত ফারসি বিভাগের প্রধান হিসেবে দায়িত্ব পালন করে। তার কর্মজীবনের সময় তিনি বিশ্ববিদ্যালয়ে ইতালীয় ছাত্রদের জন্য আধুনিক পাঠ্যক্রমের নিবিড় কোর্সের পরিচালক হিসেবে কাজ করেন এবং দিল্লি বিশ্ববিদ্যালয় এবং রোম লা স্যাপিয়েনজা বিশ্ববিদ্যালয়ের সমঝোতা স্মারকলিপিতে অবদান রাখেন। রেহানা খাতুন নিয়মিতভাবে নবীনসূচীতে যোগদানের মাধ্যমে ফারসি সাহিত্যে নিজেকে যুক্ত রাখেন। তিনি ১৯৭৮ সালে তেহরানে "বনযাদ-ই-ফারহান-ই-ইরান" আয়োজিত দুই মাসের দীর্ঘমেয়াদী কোর্সে অংশ নেন এবং ১৯৯৫ সালে ইসফাহান বিশ্ববিদ্যালয়, ইরানে চার মাসের কোর্সে অংশ নেন।একাডেমিক স্যার কলেজ জামিয়া মিলিয়া ইসলামিয়া দ্বারা পরিচালিত কোর্সে তিনি অংশগ্রহণ করেন এবং ১৯৮৬ থেকে ২০০৬ সাল পর্যন্ত ইরান সাংস্কৃতিক কেন্দ্র, নিউ দিল্লির ১৮ টি কোর্সে অংশ নেন।
রেহানা খাতুন এখন দিল্লীতে বসবাস করছেন
অবস্থান
দিল্লী বিশ্ববিদ্যালয়ের ফারসি অনুষদের প্রধান হিসেবে দায়িত্ব পালনের পাশাপাশি রেহানা খাতুন বিশ্ববিদ্যালয় মঞ্জুরি কমিশনের DRS Programme এর Deputy Coordinator হিসেবে কাজ করেন এবং গ্রন্থাগার উপকমিটি - গালিব ইনস্টিটিউট -২০১৪ এর সদস্য হিসেবে দায়িত্ব পালন করেন। তিনি দিল্লীর শিক্ষাবিদ অ্যাসোসিয়েশনের সহ-সভাপতিও নির্বাচিত হন এবং ২০০৭ ও ২০০৮ সালে আলিগড় বিশ্ববিদ্যালয়ের পরিদর্শক সদস্য ছিলেন। এর পাশাপাশি তিনি গালিব ইনস্টিটিউট, আমির খসরু সোসাইটি , উপমহাদেশের ফারসির বিশ্বকোষ এবং আঞ্জুমান তারিখি উর্দু এর সদস্যপদে ছিলেন।
পদক ও স্বীকৃতি
রেহানা খাতুন ভারত সরকার কর্তৃক ২০১৪ সালে পদ্মশ্রী পদকে ভূষিত হন, তার পিতা ১৯৮৭ সালের পদ্মশ্রী পদকধারী নজির আহমদের পদকপ্রাপ্তির প্রায় সাতাশ বছর পর। এছাড়াও তিনি অন্যান্য পদক ও স্বীকৃতি লাভ করেন যার মধ্যে উল্ল্যেখযোগ্য:
প্রকাশনা
রেহানা খাতুন অভিধানতত্ত্ব, তুলনামূলক ভাষাবিদ্যা এবং ফার্সি ভাষা ও সাহিত্যের বিষয়ে ৩০ এর অধিকসংখ্যক বই লিখেছেন তিনি Delhi: Past and Present: Focus on Persian Sources নামে একটি সূত্রগ্রন্থও লিখেছেন। তার উল্ল্যেখযোগ্য কিছু রচনা হল : বইয়ের পাশাপাশি, রেহানা খাতুন ফারসি ভাষা ও সাহিত্য বিষয়ে কিছু নিবন্ধও প্রকাশ করেন। । তিনি ডায়াবেটিসের উপর ড. সি. এল. আর্য লিখিত একটি চিকিৎসাবিষক গ্রন্থ এবং জামিয়া মিল্লিয়া ইসলামিয়ার প্রভাষক মকবুল লিখিত গল্পগ্রন্থ Mitti Se Heera কে হিন্দি থেকে উর্দুতে অনুবাদ করেন।
বিজয় শঙ্কর দুবে
বিজয় শঙ্কর দুবে বিহারের একজন ভারতীয় রাজনীতিবিদ এবং বিহার বিধানসভার সদস্য। ২০২০ বিহার বিধানসভা নির্বাচনে দুবে আইএনসি-র টিকিটে মহারাজগঞ্জ বিধানসভা কেন্দ্র থেকে জিতেছিলেন।
গজদন্ত
thumb|right|150px|[[সিন্ধুঘোটক]] thumb|right|150px|[[Warthog]] right|150px|thumb|একটি পুরুষ বুনো শুয়োরের ([[বন্য বরাহ) দন্ত]] thumb|right|150px|কলাম্বিয়ান [[ম্যামথ|ম্যামথের দন্ত]] thumb|right|150px|[[হাতি]]
গজদন্ত (Tusk) বলতে হাতির দাঁত বোঝানো হয়। ওপরের পাটির দুটি দীর্ঘ ছেদন দন্তই হাতির দাঁত নামে পরিচিত। দাঁত দুটি সাদাটে। হাতির মুখের নিচের দিক থেকে তরবারির মতো বেরিয়ে থাকে। আফ্রিকার কোন কোন হাতির দাঁতের দৈর্ঘ্য তিন-সাড়ে তিন মিটার পর্যন্ত হয়ে থাকে।
হাতির দাঁতের শিল্পকর্ম
সারা পৃথিবীতেই হাতির দাতেঁর শিল্পকর্ম বিখ্যাত। প্রাচীন কাল থেকেই হাতির দাঁত বা গজদন্ত ব্যবহার করে মূর্তি, অলংকার ইত্যাদি তৈরির চল রয়েছে। প্রাচীন গ্রিক, ল্যাটিন, চীন ও ভারতীয় সাহিত্যে হাতির দাঁতের শিল্পকর্মের কথা বিবৃত আছে। ভারতবর্ষে কুষানযুগে হাতির দাঁতের তৈরি শিল্পকর্ম বেশ জনপ্রিয় ছিল। যারা এ ধরনের শিল্প তৈরি করে তাদের বলা হয় গজদন্ত শিল্পী। পশ্চিমবঙ্গের ইদিলপুর আর পূর্ববঙ্গের সিলেটে বহু গজদন্ত শিল্পীর বসবাস ছিল। এসব গজদন্ত শিল্পী তাদের শিল্পকর্মে এদেশের জনজীবনের চিত্র ফুটিয়ে তুলত। তারা হাতির দাঁত দিয়ে সিংহাসন, পালকি, মূর্তি, অশ্বারোহী সৈন্য, জীবজন্তু, রাজদরবার, দাবার ঘুঁটি, খড়ম, ছুরি, কলমদানি, পিঠ চুলকানি ইত্যাদি শৌখিন সামগ্রী তৈরি করত। কেউ বিশেষ কোনো বস্তুর জন্য ফরমায়েশ দিলে গজদন্ত শিল্পীরা তাও তৈরি করে দিত।
মধ্যযুগের প্রথমদিকে উড়িষ্যা এ শিল্পকর্মের প্রধান ব্যবসায় কেন্দ্র হিসেবে গড়ে উঠেছিল। মোগল শাসকদের কাছে হাতির দাঁতের তৈরি বিলাস সামগ্রীর বেশ কদর ছিল। নানা প্রকার হাতির দাঁতের শিল্পকর্ম ভারতবর্ষ থেকে বিদেশে বিশেষ করে ইউরোপ ে রপ্তানী হতো। ব্রিটিশ-ভারতে হাতির দাঁতের শিল্পকর্মের প্রধান বাজার ছিল ইউরোপ। ইংরেজ বণিকরা আফ্রিকা থেকে হাতির দাঁত এনে তা ভারতীয় গজদন্ত শিল্পীদের দিয়ে শৌখিন জিনিস তৈরি করে ইউরোপ পাঠিয়ে চড়া দামে বিক্রি করত।
আগের জামানায় রাজা-মহারাজা, নবাব, জমিদার তথা শাসক ও ধনীক শ্রেণীর মধ্যে হাতির দাঁতের তৈরি শিল্পকর্মের ব্যাপক ব্যবহার ছিল। তা ছিল আভিজাত্যের প্রতীক। এখনো অনেক পরিবার তাদের গৃহসজ্জার জন্য হাতির দাঁতের জিনিসপত্র ব্যবহার করে থাকে। বাংলাদেশ সহ ভারতবর্ষের বিভিন্ন পাহাড়ি এলাকায় হাতির বসবাস ছিল। সে সময় হাতির দাঁত ছিল সহজলভ্য। সে কারণে হাতির দাঁত ব্যবহার করে শিল্পসামগ্রী তৈরীর ব্যাপকচল শুরু হয়েছিল। বাংলার গজদন্ত শিল্পীদের খ্যাতি ছিল তখন জগৎজোড়া।
এলোকেশী
বাংলাদেশ জাতীয় জাদুঘরে হাতির দাঁতের তৈরি শিল্পকর্মের সংগ্রহ বেশ সমৃদ্ধ। এসব সামগ্রীর মধ্যে মনোমুগ্ধকর একটি শিল্পকর্মের নাম এলোকেশী। এটি হাতির দাঁত দিয়ে তৈরি পূর্ণাবয়ব এক নারী মূর্তির। গোলাকার পদভূমির ওপর দণ্ডায়মান এক অর্ধনগ্ন নারীর অপূর্ব ভঙ্গিমাও এ শিল্পকর্মে প্রকাশ পেয়েছে। দীর্ঘ কেশ, আকর্ষণীয় মুখমণ্ডল, উন্নত নাক, চমৎকার ঠোঁট ও চিবুক, সুডৌল স্তন, চিকন কোমর, ভারী নিতম্ব দ্বারা বাঙালি সুন্দরী নারীর বৈশিষ্ট্য তুলে ধরা হয়েছে এ শিল্পকর্মে অসাধারণ দক্ষতায়। তাছাড়া ডান হাতের কনুই বাম হাতের ওপর স্থাপিত এবং ডান হাতের মধ্যমা ডান গালে যুক্ত রয়েছে। এর দ্বারা সুন্দরী নারীদের অহঙ্কার এ শিল্পকর্মে তুলে ধরা হয়েছে। নারী মূর্তিটির ডান পা স্বাভাবিক থাকলেও বাম পায়ের গোড়ালি ভূমি থেকে সামান্য উঁচু। বাম পায়ের গোলাকার উন্মুক্ত উরু মূর্তিটিকে আরও আবেদনময়ী করে তুলেছে। উনিশ শতকের তৈরি এ শিল্প কর্মটির উচ্চতা ৫-৭ ইঞ্চি। এ অমূল্য নিদর্শনটির সংগ্রাহক ছিলেন বলধার জমিদার নরেন্দ্র নারায়ণ রায় চৌধুরী।
বহিঃসংযোগ
Elefante
ইয়োজেফ শুম্পেটার
thumb|right|ইয়োজেফ শুম্পেটার ইয়োজেফ আলইস শুম্পেটার (Joseph Alois Schumpeter; ৮ই ফেব্রুয়ারি, ১৮৮৩ – ৮ই জানুয়ারি, ১৯৫০) একজন প্রভাবশালী অর্থনীতিবিদ এবং রাষ্ট্রবিজ্ঞানী। তিনি বর্তমান চেক প্রজাতন্ত্রের, তৎকালীন অস্ট্রিয়া-হাঙ্গেরি সাম্রাজ্যের মোরাভিয়া অঞ্চলে জন্মগ্রহণ করেন। তিনি অস্ট্রীয় ঘরানার অর্থনীতিবিদদের একজন ছিলেন। তিনি পুঁজিবাদী বিকাশ ও ব্যবসা চক্রের উপর তাঁর তত্ত্বগুলির জন্য পরিচিতি লাভ করেন।
শুম্পেটার ভিয়েনাতে উচ্চশিক্ষালাভ করে চেরনোভিৎস, গ্রাৎস ও বন শহরের বিশ্ববিদ্যালয়গুলিতে অধ্যাপনা করেন। ১৯১৯ সালে তিনি স্বল্প সময়ের জন্য অস্ট্রিয়ার সরকারের অর্থমন্ত্রী হিসেবে কাজ করেন। ১৯৩২ থেকে ১৯৫০ খ্রিস্টাব্দ পর্যন্ত আমৃত্যু তিনি মার্কিন যুক্তরাষ্ট্রের হার্ভার্ড বিশ্ববিদ্যালয়ে অধ্যাপনা করেন। ১৯৪২ সালে তিনি একটি বহুল পঠিত অর্থনীতি বিষয়ক গ্রন্থ প্রকাশ করেন, যার নাম ছিল ক্যাপিটালিজম, সোসিয়ালিজম অ্যান্ড ডেমোক্রেসি ("পুঁজিবাদ, সমাজতন্ত্র ও গণতন্ত্র"); বইটিতে তিনি যুক্তি দেন যেন পুঁজিবাদ তার নিজের সাফল্যের কারণেই এক সময় শেষ হয়ে যাবে এবং এর পরিবর্তে সরকারী নিয়ন্ত্রণ বা সমাজতন্ত্রের কোনও একটি প্রকারভেদ প্রতিষ্ঠা পাবে। ১৯৫৪ সালে তিনি হিস্টরি অভ একোনমিক অ্যানালিসিস নামে একটি গ্রন্থ প্রকাশ করেন, যেখানে অর্থশাস্ত্রের বিশ্লেষণী পদ্ধতিগুলির বিকাশ বিষয়ে একটি বিস্তারিত গবেষণা উপস্থাপন করেন। ১৯১১ সালে তাঁর রচিত টেওরিয়ে ডের ভির্টশাফটলিশেন এন্টভিকলুং ("অর্থনৈতিক উন্নয়নের তত্ত্ব") এবং ১৯৩৯ সালে দুই খণ্ডে প্রকাশিত বিজনেস সাইকেলস: আ থিওরেটিকাল, হিস্টরিকাল, অ্যান্ড স্ট্যাটিস্টিকাল অ্যানালিসিস অভ দ্য ক্যাপিটালিস্ট প্রসেস ("ব্যবসা চক্র: পুঁজিবাদী প্রক্রিয়ার একটি তাত্ত্বিক, ঐতিহাসিক ও পরিসংখ্যানিক বিশ্লেষণ") গ্রন্থগুলিও উল্লেখ্য।
শুম্পেটার ১৯৫০ খ্রিস্টাব্দে মার্কিন যুক্তরাষ্ট্রের কানেটিকাট অঙ্গরাজ্যের টেকোনিক শহরে মৃত্যুবরণ করেন।
রিভিলড রেকর্ডিংস
রিভিলড রেকর্ডিংস, (সংক্ষেপে রিভিলড নামেও পরিচিত) একটি ডাচ রেকর্ড লেবেল যা হার্ডওয়েল ২০১০ সালে প্রতিষ্ঠা করেন। নেদারল্যান্ডস এর ব্রেডাতে এর হেডকোয়ার্টার অবস্থিত।
ইতিহাস
২০১০ সালের ১১ এপ্রিল ইলেক্ট্রনিক মিউজিক প্রযোজক ও ডিজে হার্ডওয়েল রিভিলড রেকর্ডিংস প্রতিষ্ঠা করেন। রিভিলড মূলত বিগ রুম হাউস, প্রগ্রেসিভ হাউস এবং ইলেক্ট্রো হাউস ধরনের সংগীত প্রকাশ করে।
২০১৫ সালে রিভিলড তাদের রেডিও শো, রিভিলড রেডিও শুরু করে, যা প্রতি সপ্তাহে লেবেলের একেকজন আর্টিস্ট দ্বারা পরিচালিত হয়।
২০১৮ সালে রিভিলড ইলেক্ট্রো পপ সংগীতকে প্রাধান্য দিয়ে তাদের সাব-লেবেল, জেমস্টোন রেকর্ডস এর যাত্রা শুরু করে।
সিন্তা লরা
সিন্টা লরা কেইল, অধিক পরিচিত সিন্টা লরা নামে, হচ্ছেন ইন্দোনেশিয়ার একজন ইন্দোনেশিয়ান-জার্মান অভিনেত্রী, ইলেক্ট্রোপপ গায়িকা এবং মডেল।
শৈশব এবং প্রারম্ভিক ক্যারিয়ার
ইন্দোনেশিয়া এ তার পদক্ষেপে, সিন্টা লরা ক্রীড়া এর জন্য তার ভালবাসা চাষা শুরু করেন। সাঁতারের জন্য তার ভালোবাসা তাকে একটি প্রতিযোগিতামূলক সাঁতারু হিসাবে বেছে নিয়েছিল, দেশটিতে আন্তর্জাতিক স্কুল থেকে কয়েক ডজন প্রতিযোগিতায় অংশগ্রহণ করেন। মাত্র ১২ বছর বয়সে তিনি বিভিন্ন সোয়ামের মধ্যে ১০ টি স্বর্ণপদক, ৭ টি রৌপ্য পদক এবং ৭ টি ব্রোঞ্জ পদক অর্জন করেন। ২০০৬ সালে সিন্টা লরা কেইল অ্যাণ্ডেডিসাইটিস থেকে ভুগছিলেন, যার ফলে তার অপারেশন ঘটেছিল যা তাকে তিন মাসের জন্য নিষ্ক্রিয় থাকতে বাধ্য করেছিল। এই বিরতির সময়, তার নাচ শিক্ষক তাকে অভিনয় / মডেলিং প্রতিযোগিতায় অংশগ্রহণ করতে উৎসাহিত করেছিলেন। ক্রীড়া এর দিকে তার পছন্দের কারণে প্রাথমিকভাবে দ্বিধাগ্রস্ত হলেও, তিনি চ্যালেঞ্জ গ্রহণ এবং প্রতিযোগিতায় অংশগ্রহণ করেন। তিনি কি জানতেন না যে এই প্রতিযোগিতায় তার জীবন চিরতরে বদলে দেবে।
সিন্টা লরা কেইলকে অবাক করে দিয়ে তিনি মডেলিং এর এই প্রতিযোগিতায় প্রথম স্থান জিতেছেন। একজন বিচারক, যিনি ইন্দোনেশিয়ার সবচেয়ে বড় প্রোডাকশন হাউসের একজন কাস্টিং ডিরেক্টর ছিলেন, তিনি স্থানীয় টিভি সাবান সিরিজের একটি গুরুত্বপূর্ণ ভূমিকার জন্য অবিলম্বে একটি চুক্তি প্রস্তাব করেন। সপ্তাহ পরে তিনি এমটি এন্টারটেইনমেন্ট এর সাথে একটি চুক্তি স্বাক্ষর করেন এবং একজন অভিনেত্রী হিসাবে তার যাত্রা শুরু করেন। তার জঘন্য ইন্দোনেশিয়ান এবং অভিনেত্রী অনভিজ্ঞতার কারণে, এমডি এন্টারপ্রাইজ সিন্টা লরা কেইল ইন্দোনেশিয়ার একজন শিক্ষক ও অভিনেতা কোচ উভয়েই প্রদান করে। ফেব্রুয়ারি ২০০৭ সালে, তার প্রথম নাটক, "সিন্ডারেলা: আপাকা সিনটা হানালাহ্ এমম্পী?" সিসিটিভিতে সম্প্রচারিত কয়েক সপ্তাহের মধ্যে এটি দেশের সর্বাধিক জনপ্রিয় অনুষ্ঠান হয়ে ওঠে। সিন্টা লরা কেইল এর জনপ্রিয়তা একটি অপরিমেয় গতিতে বেড়ে চলে। আগস্ট ২০০৭ এ তার ১৪ তম জন্মদিনের কিছু আগে, তিনি বেশ কয়েক বছর ধরে শিল্পে রয়েছেন এমন অন্যান্য মহিলা অভিনেতাদের পরাস্ত করে দিয়ে তিনি শ্রেষ্ঠ অভিনেত্রীর জন্য পুরস্কার পান। এই শোটি সেই বছরের সেরা সিনট্রন (টিভি নাটক)ও জিতেছিল। "সিন্ডারেলা: আপাকা সিনটা হানালাহ্ এমম্পী?" ৩১০ টি পর্বের পর সমাপ্ত হয় এবং তার কিশোর জীবনে কিছু সাধারণতা অর্জন করার জন্য একটি বিরতির জন্য সিন্টা লরা কেইল এর প্রয়োজন এই কারণে শেষ হয়।
পেথ উমরি
পেথ উমরি (Peth Umri) ভারতের মহারাষ্ট্র রাজ্যের নান্দেদ জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে পেথ উমরি শহরের জনসংখ্যা হল ১১,১৫১ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে পেথ উমরি এর সাক্ষরতার হার বেশি।
চাপ-আয়তন লেখচিত্র
চাপ-আয়তন লেখচিত্র বা চাপ বনাম আয়তন লেখচিত্র (PV Diagram) হল একপ্রকার লেখচিত্র যাতে চাপ ও আয়তনের পারস্পরিক পরিবর্তন প্রকাশ করা হয়। তাপগতিবিদ্যা, সংবহন শারীরবিদ্যা ও শ্বসন শারীরবিদ্যাতে এর ব্যবহার খুব গুরুত্বপূর্ণ।
পেথ উমরি
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
চাপ-আয়তন লেখচিত্র
এই লেখচিত্রগুলিকে নির্দেশক চিত্র ও বলা হয়ে থাকে। ১৮শ শতকে বাষ্প ইঞ্জিন আবিষ্কারের পর এর গুরুত্ব আরও বৃদ্ধি পেতে থাকে।
বর্ণনা
এই লেখচিত্রে যে কোনো একটি অক্ষ বরাবর চাপ (P) এবং অপর অক্ষ বরাবর আয়তন (V) নিয়ে লেখচিত্র অঙ্কন করা হয়। তাপগতিবিদ্যার বহু পদ্ধতিতে এটি একটি বদ্ধ ক্ষেত্র (close loop) বা চক্র তৈরী করতে পারে।
একটি উদাহরণ দ্বারা ব্যক্ত করা হল:
এখানে চারটি অবস্থা প্রদর্শন করা হচ্ছে যা যথাক্রমে 1, 2, 3, 4। 1 থেকে 2 অবস্থায় যাবার জন্য A পদ্ধতি, 2 থেকে 3 অবস্থায় যাবার জন্য B পদ্ধতি, 3 থেকে 4 অবস্থায় যাবার জন্য C পদ্ধতি ও 4 থেকে 1 অবস্থায় যাবার জন্য D পদ্ধতির সাহায্য নেওয়া হয়েছে। B ও D পদ্ধতিতে আয়তন ধ্রুবক থাকায় এটি সমআয়তন পদ্ধতি বা আইসোকোরিক প্রসেস এবং A ও C পদ্ধতিতে চাপ ধ্রুবক থাকায় এটি সমচাপীয় পদ্ধতি বা আইসোবারিক প্রসেস। বদ্ধ ক্ষেত্রের ক্ষেত্রফল নির্ণয়ের মাধ্যমে মোট কার্যের পরিমাণ নির্ণয় করা যায়। এটি একটি আদর্শ পদ্ধতি হবার দরুন লেখচিত্রটি অতি সরল। বাস্তবে এরূপ সরল লেখচিত্র অঙ্কন অত্যন্ত বিরল।
নীলফামারী সরকারি উচ্চ বিদ্যালয়
নীলফামারী সরকারী উচ্চ বিদ্যালয় নীলফামারী শহরের প্রাণকেন্দ্রে অবস্থিত । নীলফামারীর প্রধান শহর থেকে জলঢাকা অভিমুখী সড়কে বিদ্যালয়টির প্রধান ফটক অবস্থিত। বিদ্যালয়টির বিপরীত পার্শ্বে নীলফামারী পি টি আই অবস্থিত। বিদ্যালয়টির সীমানার মধ্যেই নীলফামারী জেলা শিক্ষা অফিস, জেলা শিক্ষা প্রকৌশল অফিস, জেলা প্রাথমিক শিক্ষা অফিস এবং পৌরসভার পানির ট্যাংকি অবস্থিত। বিদ্যালয়ের পশ্চিম পার্শ্বে পৌর ভবন এবং দক্ষিণ পার্শ্বে জেলা প্রশাসক মহোদয়ের বাস ভবন অবস্থিত। পৌরসভা সংলগ্ন বড়মাঠ বিদ্যালয়টির প্রধান খেলার মাঠ। এছাড়াও বিদ্যালয়ের সীমানার ভিতরে আরও একটি খেলার মাঠ রয়েছে। ২০০৮ সালে নীলফামারী সরকারী উচ্চ বিদ্যালয় তার প্রতিষ্ঠার ১২৫ বছরপূর্তি অত্যন্ত জাঁকজমকভাবে পালন করে। ।
প্রতিষ্ঠাকাল
১৮৮২ সালে ইংলিশ হাইস্কুল হিসাবে এটি প্রতিষ্ঠিত হয় এবং ১৯৬৮ সালে প্রতিষ্ঠানটিকে জাতীয়করণ করা হয়।
আয়তন
বিদ্যালয়টির মোট আয়তন ১৩.২৩ একর। একটি পুরাতন লাল ভবন, দুটি নতুন একাডেমিক ভবন, একটি বিজ্ঞান ভবন,প্রধানশিক্ষকের বাসভবন, একটি মসজিদ ও একটি তিনতলা বিশিষ্ট ছাত্রাবাস নিয়ে বিদ্যালয়ের অবকাঠামো গঠিত। বিদ্যালয়ের একাডেমিক ভবনের একটি বড় কক্ষে নিজস্ব লাইব্রেরি ও তার পাশের কক্ষে বাংলাদেশ কম্পিউটার কাউন্সিল কর্তৃক স্থাপিত একটি অত্যাধুনিক কম্পিউটার ল্যাব অবস্থিত। এছাড়াও বিদ্যালয়ের নিজস্ব পদার্থবিজ্ঞান, রসায়নবিজ্ঞান এবং জীববিজ্ঞান ল্যাবরেটরি রয়েছে।
একাডেমিক কার্যক্রম
বিদ্যালয়টির একাডেমিক কার্যাবলী উন্নয়নের জন্য নিয়মিত এস,বি,এ গ্রহণ, নম্বরপত্র প্রদান, অভিভাবক সমাবেশের আয়োজন করা হয়। এর মাধ্যমে বিদ্যালয়ের শিক্ষা কার্যক্রম মূল্যায়ন করা হয়। বিদ্যালয়টিতে দুটি শিফট চালু রয়েছে। প্রভাতি শিফট সকাল ৭.০ টায় শুরু এবং দুপুর ১১.৪৫ এ সমাপ্ত হয়। দিবা শিফট দুপুর ১২.০০ টায় শুরু এবং বিকাল ৪.৪৫ এ সমাপ্ত হয়। বিদ্যালয়টিতে ৬ষ্ঠ শ্রেনী হতে ১০ম শ্রেনী পর্যন্ত মোট ১১০০ জন এর কাছাকাছি ছাত্র রয়েছে।
সহ শিক্ষা কার্যক্রম
খেলাধুলা, শিক্ষা সংস্কৃতি সহ বিবিধ ও সামাজিক কার্যাবলীতে অত্র বিদ্যালয়ের শিক্ষক ও ছাত্রদের অংশগ্রহণ ও সাফল্য অনস্বীকার্য। এছাড়াও সহশিক্ষা কার্যক্রমে বিদ্যালয়টির ব্যাপক সুনাম রয়েছে। প্রতিবছর বার্ষিক ক্রীড়া, বিজ্ঞান মেলা,শিক্ষা সফর, মিলাদ ও স্বরসতী পূজা সহ যাবতীয় ধর্মীয় অনুষ্ঠানাদি ও নববর্ষের অনুষ্ঠান জাঁকজমকের সাথে পালন করা হয়। অনুষ্ঠানগুলিতে জেলার বরেণ্য ব্যক্তিবর্গ ও জেলা প্রশাসক মহোদয় অংশ গ্রহণ করেন।
দরিদ্র তাহবিল
বিদ্যালয়ের একটি দরিদ্র তহবিল রয়েছে, যেখান থেকে গরিব ও মেধাবী ছাত্রদের বৃত্তি প্রদান করা হয়। এছাড়াও প্রতিষ্ঠানটিতে বিনাবেতনে ও অর্ধবেতনে পড়ার সুযোগ রয়েছে।
পরীক্ষার ফলাফল
নীলফামারী সরকারি উচ্চ বিদ্যালয়ের বিগত পাবলিক পরীক্ষার ফলাফল বরাবরই ভাল। ২০০৮ সাল থেকে এই বিদ্যালয়ের ছাত্ররা এস. এস. সি. পরীক্ষায় শতভাগ উত্তীর্ণ হচ্ছে।
শিক্ষকমণ্ডলী
এই বিদ্যালয়ে প্রায় ৫০ জন শিক্ষক রয়েছে।
অন্যান্য
জেলার প্রধান হিসাবে মাননীয় জেলা প্রশাসক মহোদয় বিদ্যালয়ের সভাপতির দায়িত্ব পালন করেন। মাধ্যমিক শিক্ষা অধিদপ্তরের নিয়মাবলি এবং সভাপতির পরামর্শ মোতাবেক বিদ্যালয়ের প্রধান শিক্ষক বিদ্যালয় পরিচালনা করেন। প্রকৃত পক্ষে এই বিদ্যালয়ে কোন স্থানীয় ও আনুষ্ঠানিক কমিটি নাই।
অর্জন
নীলফামারী সরকারী উচ্চ বিদ্যালয় ১৯৮৯ ও ১৯৯২ সালে রাজশাহী বোর্ডের শ্রেষ্ঠ বিদ্যাপীঠ হিসেবে নির্বাচিত হয়েছিল এবং রাষ্ট্রপতি পুরস্কার পেয়েছে। এছাড়াও অতীতে জাতীয় পর্যায়ে বিভিন্ন খেলাধুলা, বিতর্ক প্রতিযোগিতা ও সাংস্কৃতিক প্রতিযোগীতায় অংশগ্রহণ করে পুরস্কার পাওয়ার গৌরব অর্জন করেছে।
দক্ষিণ তারাবুনিয়া ইউনিয়ন
দক্ষিণ তারাবুনিয়া ইউনিয়ন বাংলাদেশের ঢাকা বিভাগের শরীয়তপুর জেলার ভেদরগঞ্জ উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ঝিনাইগাতী উপজেলা
ঝিনাইগাতী উপজেলা বাংলাদেশের শেরপুর জেলার একটি প্রশাসনিক এলাকা।
অবস্থান ও আয়তন
ঝিনাইগাতী উপজেলার আয়তন ২৪২.০৭ বর্গ কিলোমিটার (৫৯,৮১৭ একর)। ২৫°০৪´ থেকে ২৫°১৬´ উত্তর অক্ষাংশ এবং ৮৯°৫৮´ থেকে ৯০°০৮´ পূর্ব দ্রাঘিমাংশ জুড়ে এ উপজেলার অবস্থান। শেরপুর জেলা শহর হতে এ উপজেলার দূরত্ব ২০ কিলোমিটার। এ উপজেলার উত্তরে ভারতের মেঘালয়, দক্ষিণে শেরপুর সদর উপজেলা ও শ্রীবরদী উপজেলা, পূর্বে নালিতাবাড়ী উপজেলা, পশ্চিমে শ্রীবরদী উপজেলা অবস্থিত।
প্রশাসনিক এলাকা
ঝিনাইগাতী থানা গঠিত হয় ১৯৭৫ সালে এবং থানাকে উপজেলায় রূপান্তর করা হয় ১৯৮৩ সালে। ঝিনাইগাতী উপজেলায় বর্তমানে ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ঝিনাইগাতী থানার আওতাধীন।
এ উপজেলা ৭টি ইউনিয়ন, ৭৫টি গ্রাম ও ১১৭টি মৌজার সমন্বয়ে গঠিত। এ উপজেলার প্রশাসনিক কার্যক্রম ঝিনাইগাতী থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী ঝিনাইগাতী উপজেলার মোট জনসংখ্যা ১,৬০,৪৫২ জন। এর মধ্যে পুরুষ যার মধ্যে ৭৯,৫৪৮ জন পুরুষ এবং মহিলা ৮০,৯০৪ জন। মোট পরিবার ৪১,১১৭টি।
শিক্ষা
২০১১ সালের আদমশুমারি অনুযায়ী ঝিনাইগাতী উপজেলার সাক্ষরতার হার ৩৮.৭% (পুরুষ ৪১.২%, মহিলা ৩৬.৩%)। এ উপজেলায় ২টি বেসরকারি কলেজ, ১টি মহিলা কলেজ, ২টি কারিগরি কলেজ, ১৮টি মাধ্যমিক বিদ্যালয়, ৩টি নিম্ন মাধ্যমিক বিদ্যালয়, ১০১টি সরকারি প্রাথমিক বিদ্যালয়, ২৭টি বে-সরকারী প্রাথমিক বিদ্যালয়, ১টি সিনিয়র মাদরাসা, ১৩টি দাখিল মাদরাসা, ১০টি হাফেজী মাদরাসা, ২৩টি এবতেদায়ী মাদরাসা, ৩টি কওমী মাদরাসা ও ১০টি কিন্ডারগার্টেন রয়েছে।
যোগাযোগ ব্যবস্থা
ঝিনাইগাতী উপজেলায় ৭০ কিলোমিটারপাকারাস্তা, ২৮৩ কিলোমিটার আধা-পাকারাস্তা ও ২৮৩টি কাঁচারাস্তা রয়েছে।
স্বাস্থ্য
ঝিনাইগাতী উপজেলায় ১টি স্বাস্থ্য ও পরিবার পরিকল্পনা হাসপাতাল, ১টি দাতব্য চিকিৎসালয়, ১টি পরিবার কল্যাণ কেন্দ্র, ১টি পরিবার পরিকল্পনা ক্লিনিক ও ১টি স্বাস্থ্য উপকেন্দ্র রয়েছে।
অর্থনীতি
কৃষি ৭০.১৮%, অকৃষি শ্রমিক ৩.৫৭%, শিল্প ০.৬৯%, ব্যবসা ৯.৭২%, পরিবহণ ও যোগাযোগ ৩.০৯%, চাকরি ৩.১৩%, নির্মাণ ০.৪৩%, ধর্মীয় সেবা ০.১৭%, রেন্ট অ্যান্ড রেমিটেন্স ০.১৮% এবং অন্যান্য ৮.৮৪%।
প্রধান কৃষি ফসল ধান, গম, আলু, পিঁয়াজ, রসুন, শাকসবজি।
বিলুপ্ত বা বিলুপ্তপ্রায় ফসলাদি পাট, ডাল, অড়হর।
প্রধান ফল-ফলাদি কাঁঠাল, কলা, পেঁপে।
প্রধান রপ্তানিদ্রব্য  ধান, চাল, কলা, শাকসবজি, পাথর, বালি।
ধর্মীয় উপাসনালয়
ঝিনাইগাতী উপজেলায় ২৫৩টি মসজিদ, ৩৭টি মন্দির ও ১১টি গির্জা রয়েছে।
নদ-নদী
ঝিনাইগাতী উপজেলার প্রধান নদীগুলো হল সোমেশ্বরী, চিলাখালী ও মালিঝি নদী। এছাড়া উল্লেখযোগ্য খাল ও বিলের মধ্যে রয়েছে সোনাইকরা বিল, ঢোলী বিল, পলকা বিল, বান্ধাপোল বিল, বাইদাধাঙ্গা বিল, রুরলী বিল ও গুর খাল।
হাটবাজার
ঝিনাইগাতী উপজেলায় ২২টি হাটবাজার রয়েছে।
হরে কৃষ্ণ টিভি
হরে কৃষ্ণ কন্টেন্ট ব্রডকাস্ট প্রাইভেট লিমিটেড (HKCBPL) একটি আন্তর্জাতিক মিডিয়া নেটওয়ার্ক এবং টিভি চ্যানেল । এই চ্যানেলে ইসকন এবং অন্যান্য আধ্যাত্মিক সংস্থার দ্বারা অ-সাম্প্রদায়িক, সাংস্কৃতিক অনুষ্ঠান সম্প্রচার করা হয়।
ইতিহাস
এ সি ভক্তিবেদান্ত স্বামী প্রভুপাদ দ্বারা প্রতিষ্ঠিত হরে কৃষ্ণ টিভি ইসকন নেতাদের দ্বারা জাতীয় টেলিভিশন চ্যানেল হিসাবে গৃহীত হয়। চ্যানেলটি ২০১৬ সালের জন্মাষ্টমীতে ইসকনের ৫০তম বার্ষিকীর প্রাক্কালে চালু করা হয়।
অনুষ্ঠানসমূহ
হরে কৃষ্ণ টিভি ফ্রি টু এয়ার চ্যানেল, বিশ্বব্যাপী ৬০০টি ইসকন কেন্দ্রের অনুষ্ঠান সাথে সঙ্গীত, কীর্তন, যাত্রা, বক্তৃতা, ভজন, আলোচনা, তথ্যচিত্র, খাবারের অনুষ্ঠান, বিনোদনমূলক গল্প, শিশুদের অনুষ্ঠান, জীবনধারা বিষয়বস্তু, গীতা বক্তৃতা, বৈদিক বিশ্লেষণ প্রদর্শন করে।
কলিন ব্ল্যান্ড
কেনেথ কলিন ব্ল্যান্ড (Colin Bland; জন্ম: ৫ এপ্রিল, ১৯৩৮ - মৃত্যু: ১৪ এপ্রিল, ২০১৮) দক্ষিণ রোডেশিয়ার বুলাওয়ে এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেট তারকা ছিলেন। ১৯৬০-এর দশকে দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর দক্ষিণ আফ্রিকান ক্রিকেটে রোডেশিয়া, ইস্টার্ন প্রভিন্স, অরেঞ্জ ফ্রি স্টেটের প্রতিনিধিত্ব করেছেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতি ব্যাটসম্যান হিসেবে খেলার পাশাপাশি ডানহাতে মিডিয়াম বোলিংয়ে পারদর্শীতা দেখিয়েছেন ‘গোল্ডেন ঈগল’ ডাকনামে পরিচিত কলিন ব্ল্যান্ড।
হিমাপক্ষয়
alt=|থাম্ব|300x300পিক্সেল|[[সুইডেন|সুইডেনের অবিস্কোতে অবস্থিত চিড় ধরা একটি শিলাখণ্ড; সম্ভবত যান্ত্রিক হিমাপক্ষয় অথবা তাপীয় পীড়নের কারণে সংঘটিত। আকার তুলনা করার জন্য একটি চুইও (chullo; পশমি টুপিবিশেষ) দেখানো হয়েছে।]] হিমাপক্ষয় (ইংরেজি: frost weathering) হচ্ছে পানি জমে বরফে পরিণত হওয়ার সময় উদ্ভূত পীড়ন জনিত কারণে সংঘটিত কতগুলো যান্ত্রিক অবক্ষয় প্রক্রিয়া বোঝাতে ব্যবহৃত একটি সমষ্টিগত পরিভাষা। হিম বিচূর্ণীকরণ (frost shattering), ফ্রস্ট ওয়েজিং (frost wedging), শৈত্যফাটল (cryofracturing) – এর মত প্রক্রিয়াগুলোকে বোঝানোর জন্য সার্বিক পরিভাষা হিসেবে এই শব্দটি ব্যবহৃত হয়ে থাকে। এই প্রক্রিয়াটি স্থানিক (spatial) এবং অস্থায়ী মাপকাঠির বিস্তীর্ণ পরিসীমার মধ্যে ক্রিয়াশীল হতে পারে; সেটা কয়েক মিনিট থেকে বছরের পর বছর ধরে চলতে পারে, আবার কোন খনিজের সূক্ষ্ম দানার স্থানচ্যুতি থেকে বৃহৎ শিলাখণ্ডে ফাটল ধরাও হতে পারে। ভূ-পৃষ্ঠ থেকে অধিকতর উচ্চতা এবং উচ্চ অক্ষাংশ অঞ্চলে, বিশেষ করে আল্পীয় (alpine), হিমবাহিক/ হিমবাহ-বেষ্টিত (periglacial), উপমেরুজ সামুদ্রিক (subpolar maritime) এবং মেরুজ (polar) জলবায়ুতে এই প্রক্রিয়াটি স্পষ্টভাবে পরিলক্ষিত হয়। তবে তাপমাত্রা হিমাংকের নিচে থাকে (-৩.০° থেকে -৮.০° সেলসিয়াস) এমন যে কোন স্থানে এটি দেখা যেতে পারে।
হিম বিভাজন
কৈশিক ক্রিয়ার মাধ্যমে পানি স্থানান্তরের ফলস্বরূপ নির্দিষ্ট ধরনের কিছু হিম-সংবেদনশীল মৃত্তিকা প্রসারিত বা স্ফীত হয় এবং বরফমুখের কাছে হিম লেন্স (ice lenses) গঠন করে। শিলার ছিদ্রায়িত স্থানগুলোতেও একই ঘটনা ঘটে। বরফ সঞ্চয় ক্রমশ বাড়তে থাকে কেননা তা আশপাশের ছিদ্র থেকে পানিকে আকৃষ্ট করে। বরফ কেলাসের বৃদ্ধি কোন শিলাকে দুর্বল করে দেয়, যা এক সময় ভেঙ্গে যায়। এর কারণ হচ্ছে, যখন পানি জমে বরফে পরিণত হয়, তখন তা প্রসারিত হয়। তখন বরফ ঐ আবদ্ধ অংশের প্রাচীরে যথেষ্ট পরিমাণে চাপ প্রয়োগ করতে থাকে। উন্মুক্ত শিলা (যেমন- বেলেপাথর) আছে এমন যে কোন আর্দ্র, নাতিশীতোষ্ণ অঞ্চলে এটা বেশ সাধারণ একটা প্রক্রিয়া। অনেক সময়ই উন্মুক্ত বেলেপাথরের নমুনা পাওয়া যায় যার পৃষ্ঠের ভেতর বালুকণা থাকে; সেটা হয়ে থাকে শিলাকণাগুলো একে একে চূর্ণ হয়ে যাওয়ার কারণে। এই প্রক্রিয়াকে অনেক সময় হিম খণ্ডায়ন (frost spalling) বলা হয়ে থাকে। বাস্তবিকভাবে, অনেক অঞ্চলের উন্মুক্ত শিলার ক্ষেত্রে এটাই সবথেকে গুরুত্বপূর্ণ অবক্ষয় প্রক্রিয়া।
কলিন ব্ল্যান্ড
প্রারম্ভিক জীবন
ঘরোয়া ক্রিকেটেও তিনি সমান জনপ্রিয়তা লাভ করেন ও সমানভাবে কার্যকারিতা প্রকাশ করেন। ১৯৬৭-৬৮ মৌসুমে রোডেশিয়ার সদস্যরূপে তিন ঘণ্টায় ১৯৭ রান তুলেন। ব্যাটিং অনুপযোগী পিচে নিম্নমূখী রানের খেলায় বর্ডারের বিপক্ষে তার খেলার ধরন তুলে ধরেন। এছাড়াও, ডানহাতি মিডিয়াম-ফাস্ট বোলার হিসেবেও বেশ সফল ছিলেন।
হিমাপক্ষয়
হিম বিভাজন
পিচঢালা রাস্তাতেও একই ধরনের প্রক্রিয়া দেখা যেতে পারে, যা বিভিন্ন ধরনের ফাটল বা অন্যান্য সংকটের উদ্রেক করে। যানবাহন আর পানির অনুপ্রবেশের সাথে মিলে তা খানাখন্দ ও গর্ত সৃষ্টিসহ রাস্তাঘাটের অন্যান্য রুক্ষতাকে ত্বরান্বিত করে।
কলিন ব্ল্যান্ড
খেলোয়াড়ী জীবন
দীর্ঘদেহী ও মার্জিত শৈলীর অধিকারী ডানহাতি ব্যাটসম্যান হিসেবে বেশ সুনাম কুড়িয়েছেন। ১৯৬০-এর দশকে দক্ষিণ আফ্রিকার পক্ষে ২১ টেস্টে অংশগ্রহণের সুযোগ হয় কলিন ব্ল্যান্ডের। ১৯৬১ সালে দক্ষিণ আফ্রিকার টেস্ট দলের সদস্য হিসেবে মনোনীত হন। এরপর থেকে ১৯৬৬-৬৭ মৌসুম পর্যন্ত দলের নিয়মিত খেলোয়াড়ের মর্যাদা লাভ করেন। ১৯৬১-৬২ মৌসুমে সফরকারী নিউজিল্যান্ডের বিপক্ষে ডারবান টেস্টে কেনেথ ওয়াল্টার ও পিটার পোলকের সাথে তার একযোগে টেস্ট অভিষেক পর্ব সম্পন্ন হয়। দক্ষিণ আফ্রিকার বর্ণবৈষম্যবাদ নীতির প্রচলন থাকায় তখন দলটি কেবলমাত্র ইংল্যান্ড, অস্ট্রেলিয়া ও নিউজিল্যান্ডের বিপক্ষে টেস্ট খেলায় অংশ নিতো। ফলশ্রুতিতে কেবলমাত্র ২১ টেস্টে অংশ নিয়ে সন্তুষ্ট থাকতে হয় কলিন ব্ল্যান্ডকে। এ সময়ে তিন সেঞ্চুরি সহযোগে ১,৬৬৯ রান তুলতে পেরেছেন।
হিমাপক্ষয়
আয়তনিক সম্প্রসারণ
হিমাপক্ষয়ের কারণ হিসেবে প্রচলিত ব্যাখ্যা ছিল জমাট বাঁধা বরফের আয়তনিক সম্প্রসারণ। যখন পানি জমে বরফ হয়ে যায়, এর আয়তন শতকরা ৯ শতাংশ বৃদ্ধি পায়। সুনির্দিষ্ট কিছু পরিস্থিতিতে, এই প্রসারণ কোন শিলার স্থানচ্যুতি বা চিড় ধরার কারণ হতে পারে। -২২ °সে. তাপমাত্রায়, বরফের বৃদ্ধিজনিত কারণে ২০৯ মেগাপ্যাসকেল পর্যন্ত চাপ উৎপন্ন হতে পারে, যা যে কোন শিলায় চিড় ধরানোর জন্য যথেষ্ট। আয়তনিক সম্প্রসারণের মাধ্যমে হিমাপক্ষয় সংঘটনের জন্য, ঐ শিলায় খুব নগণ্য পরিমাণে বায়ু থাকতে হবে যার সংকোচনের মাধ্যমে বরফ সম্প্রসারিত হওয়ার জায়গা পাবে। এর মানে হচ্ছে, তা পানি-সম্পৃক্ত এবং সব দিক থেকে দ্রুত জমাটবদ্ধ হতে হবে যেন পানি স্থানান্তরিত হওয়ার সুযোগ না পায়, এবং শিলার ওপর চাপ প্রযুক্ত হয়। এই শর্তগুলোকে অস্বাভাবিক বলেই বিবেচনা করা হয়, কেননা তাতে পুরো প্রক্রিয়াটি শিলাপৃষ্ঠের মাত্র কয়েক সেন্টিমিটারের মধ্যে এবং হিম ফাটল (ice wedging) প্রক্রিয়ায় গঠিত বৃহত্তর পানিপূর্ণ ফাটলের উপস্থিতির মধ্যে সীমাবদ্ধ হয়ে পড়ে।
কলিন ব্ল্যান্ড
খেলোয়াড়ী জীবন
১৯৬৩-৬৪ মৌসুমে স্বাগতিক অস্ট্রেলিয়ার বিপক্ষে সিডনি টেস্টে ১২৬ রান তুলেন। ঐ সিরিজে ৬১.১৬ গড়ে ৩৬৭ রান সংগ্রহ করেন তিনি। এরপর নিউজিল্যান্ডে ৬৯.০০ গড়ে ২০৭ রান করেছিলেন। ১৯৬৪-৬৫ মৌসুমে পুনরায় তিনি তার দক্ষতা প্রদর্শন করেন। জোহেন্সবার্গে ১৪৪ রান তুলেন। সিরিজ শেষে ৭১.৫০ গড়ে ৫৭২ রান করেন। পরবর্তী গ্রীষ্মে ৯০৬ রান তুলেন। তিন টেস্টে ৪৭.৬৬ গড়ে ২৮৬ রান তুলেছিলেন। ঐ সফরটিই ২৯ বছরের মধ্যে দক্ষিণ আফ্রিকার সর্বশেষ সিরিজ ছিল।
হিমাপক্ষয়
আয়তনিক সম্প্রসারণ
সকল আয়তনিক সম্প্রসারণই জমাটবদ্ধ পানি কর্তৃক প্রযুক্ত চাপের কারণে ঘটে না; এটা জমাট না বাঁধা পানিতে বিদ্যমান পীড়নের কারণেও হতে পারে। বরফ প্রবৃদ্ধির কারণে যখন ছিদ্রস্থিত পানিতে পীড়ন আবিষ্ট হয়, যার কারণে শিলার ভাঙন ঘটে; ঐ ঘটনাকে বলা হয় হাইড্রোফ্র্যাকচার। শিলায় পরস্পর সংযুক্ত বৃহৎ ছিদ্রসমূহ অথবা বৃহৎ জলীয় অবক্রম (hydraulic gradient) হাইড্রোফ্র্যাকচারিং এর জন্য সহায়ক। যদি সূক্ষ্ম ছিদ্র থাকে, শিলার অংশবিশেষে পানির অতি দ্রুত হিমায়নের কারণে পানি অপসারিত হতে পারে, এবং যদি পানি স্থানান্তরের তুলনায় অপসারণের হার দ্রুততর হয়, চাপ বৃদ্ধি পেয়ে ঐ শিলায় ফাটল ধরতে পারে।
কলিন ব্ল্যান্ড
খেলোয়াড়ী জীবন
১৯৬৪-৬৫ মৌসুমে জোহেন্সবার্গে সফরকারী ইংল্যান্ডের বিপক্ষে সিরিজের দ্বিতীয় টেস্টে ব্যক্তিগত সর্বোচ্চ রান তুলেন। দক্ষিণ আফ্রিকা তখন ফলো-অনের আশঙ্কায় ভুগছিল ও দ্বিতীয় ইনিংসে ১০৯/৪ থাকা অবস্থায় তিনি মাঠে নামেন। চার ঘণ্টারও অধিক সময় পিচে অবস্থান করে অপরাজিত ১৪৪ রান তুলে খেলা রক্ষা করেন।
হিমাপক্ষয়
আয়তনিক সম্প্রসারণ
যেহেতু আবহাওয়াজনিত বাহ্যিক ক্ষয় নিয়ে গবেষণা শুরু হয় ১৯০০ এর দিকে, ১৯৮০-র দশক পর্যন্ত আয়তনিক সম্প্রসারণকেই হিমাপক্ষয়ের মুখ্য কারণ বলে মনে করা হত। ১৯৮৫ ও ১৯৮৬ সালে ওয়াল্ডার এবং হ্যালেট এর প্রকাশিত কর্মে এই দৃষ্টিভঙ্গিকে চ্যালেঞ্জ করা হয়। বর্তমানকালে, মাৎসুওকা ও মার্টনের মত গবেষকগণ "আয়তনিক সম্প্রসারণের মাধ্যমে হিমাপক্ষয়ের জন্য প্রয়োজনীয় শর্তাবলি"- কে অস্বাভাবিক বলে বিবেচনা করেন। তবে, সাম্প্রতিককালে প্রকাশিত অনেক গবেষণা সাহিত্য থেকে এটাই প্রতীয়মান হয় যে, গতানুগতিক ঘটনাবলির ক্ষেত্রে হিম বিভাজন একটি গ্রহণযোগ্য পরিমাণগত নকশা (quantitative model) প্রদানে সক্ষম; কিন্তু প্রচলিত সরল আয়তনিক সম্প্রসারণ তা পারে না।
কলিন ব্ল্যান্ড
খেলোয়াড়ী জীবন
১৯৬৫ সালে লর্ডসে স্বাগতিক ইংল্যান্ডের বিপক্ষে দূর্দান্ত ক্রীড়াশৈলী প্রদর্শনে সক্ষমতা দেখিয়েছেন। কেন ব্যারিংটনকে রান আউট করেন দর্শনীয়ভাবে। এরপর জিম পার্কসকেও একইভাবে আউট করেন। ফলে ইংল্যান্ড দল প্রথম ইনিংসে এগিয়ে থেকেও ড্রয়ের পথে যেতে বাধ্য হয়।
১৯৬৬-৬৭ মৌসুমে জোহেন্সবার্গে অস্ট্রেলিয়ার বিপক্ষে মর্মান্তিকভাবে তার টেস্ট খেলোয়াড়ী জীবনের সমাপ্তি ঘটে। বলকে আটকাতে গিয়ে তিনি বাউন্ডারি সীমানায় আঘাতপ্রাপ্ত হন। এতে তার বাম হাঁটু গুরুতরভাবে জখমপ্রাপ্ত হয়।
খেলার ধরন
ব্ল্যান্ডের পরিচিতি আসে মূলতঃ তার ফিল্ডিংয়ের কারণে। তিনি তার সময়কালে সেরা কভার ফিল্ডারের মর্যাদা পেয়েছেন। কখনোবা তাকে সেরা ফিল্ডারের আসনে বসানো হয়ে থাকে। পুরো খেলায় তৎপরতা দেখিয়ে খেলার মোড় ঘুরাতে সক্ষমতা দেখিয়েছেন।
মূল্যায়ন
১৯৬৫ সালের সফর সম্পর্কে ব্রায়ান জনস্টন স্মৃতিচারণ করে বলেন যে, প্রথমবারের মতো দর্শকদের কাছে শুনতে পাই যে তারা খেলা দেখতে যাবে কেবলমাত্র একজন ফিল্ডারকে দেখার জন্যে।"
১৯৬৬ সালে উইজডেন কর্তৃক বর্ষসেরা ক্রিকেটারের মর্যাদা লাভ করেন কলিন ব্ল্যান্ড। স্টুয়ার্ট সারিজের সাথে দুইজন খেলোয়াড়ের একজনরূপে ব্যাটিং, বোলিং কিংবা উইকেট-রক্ষণের চেয়ে ফিল্ডিংয়ের কারণে ব্যাপক পরিচিতি পেয়েছিলেন। ১৯৯৯ সালে পিটার ভ্যান ডার মারউইকে উইজডেন কর্তৃক এক স্বাক্ষাৎকারে বিংশ শতাব্দীর সেরা পাঁচজন অসাধারণ ক্রিকেটারের নাম জানতে চাইলে তিনি কলিন ব্ল্যান্ডকে এ তালিকায় স্থান দেন। তার সম্পর্কে মারউই জানান যে, তিনি ফিল্ডিংয়ের ক্ষেত্রে বৈপ্লবিক পরিবর্তন সাধন করেছেন এবং তার সমকক্ষ আর কেউ হতে পারেননি।
অবসর
১৯৬৬-৬৭ মৌসুমে সিরিজের প্রথম টেস্টের পর গুরুতর আঘাতপ্রাপ্ত হন। ফলশ্রুতিতে, তাকে জোরপূর্বক টেস্ট আঙ্গিনা থেকে চলে আসতে হয়। তাস্বত্ত্বেও, ১৯৭৩-৭৪ মৌসুম পর্যন্ত দক্ষিণ আফ্রিকায় প্রথম-শ্রেণীর ক্রিকেটে অংশগ্রহণ অব্যাহত রাখেন।
১৪ এপ্রিল, ২০১৮ তারিখে ইংল্যান্ডের লন্ডনে ৮০ বছর বয়সে কলিন ব্ল্যান্ডের দেহাবসান ঘটে।
প্রাণীদের মধ্যে ধর্মীয় আচরণ
প্রাণীদের বিশ্বাস (Animal faith) হচ্ছে প্রাণীদের আচরণ নিয়ে একটি পাঠ যা আদি-ধর্মীয় বিশ্বাস সম্পর্কে প্রস্তাব দেয়। এরকম কোন সাক্ষ্য-প্রমাণ নেই যে কোন অ-মানব প্রাণী ঈশ্বর বা দেবতায় বিশ্বাস করে, পূজা বা প্রার্থনা করে, অধিবিদ্যা সম্পর্কে তাদের কোন ধারণা আছে, ধর্মীয় আচারগত গুরুত্ব আছে এমন কোন মূর্তি তৈরি করে, বা মানুষের ধর্মীয় আচরণের মত অন্য কোন আচরণ করে। প্রাণীর কোন রকম ধর্মীয় বিশ্বাস আছে কিনা তা ধর্মের পর্যাপ্ত পরিমাণে উদার সংজ্ঞা এর উপরে নির্ভর করে। তাই যদি ধর্ম বলতে, "অ-মানবকেন্দ্রিক, অ-নরত্বারোপনমূলক, নিরীশ্বরবাদী ও অ-ধীকেন্দ্রিক আন্ত-প্রজাতীয় ধর্ম বোঝানো হয়, তাহলে শিম্পাঞ্জী, হাতি, ডলফিন ও অন্যান্য প্রাণীদের আচারগত কিছু আচরণকে ধর্মীয় আচরণ বলা যায়।
আধুনিক মানুষ ও তার নিকট পূর্বপুরুষের মধ্যে ধর্মের বিকাশ এর আলোচনায় আধুনিক প্রাণীদের মধ্যে আদি-ধর্মের আলোচনাটি প্রাসঙ্গিক।
নরবানরদের মধ্যে আচারগত আচরণ
ধর্মতাত্ত্বিক ও জীববিজ্ঞানী অলিভার পাৎজ বলেন, যেহেতু শিম্পাঞ্জীরা নৈতিক প্রতিনিধিত্বে (কোন কাজ ঠিক নাকি ভুল এসম্পর্কে ধারণায় আসা, এবং তার উপর ভিত্তি করে কাউকে দায়ী করা) সক্ষম, খ্রিস্টানরা তাদেরকে ঈশ্বরের প্রতিচ্ছবি হিসেবে মনে করতে পারে। এছাড়াও, ন্যান্সি আর. হাওয়েল প্রস্তাব করেন, "শিম্পাঞ্জী ও বনবোদের মধ্যে সংস্কৃতি ও আধ্যাত্মিকতার আদিরূপ, যেমন সংযুক্তি, পারস্পরিক নির্ভরশীলতা, সামাজিকতা ও কিছু মাত্রায় সাংকেতিক ক্ষমতা। প্রাইমেটোলজিস্ট জেন গুডঅল আরও দূরে গিয়ে বলেন, শিম্পাঞ্জীদেরকে ঘন বৃষ্টির সময় বা যখন জলপ্রপাতের কাছে আসে তখন নাচতেও দেখা যায়। তিনি বলেন তাদের এই প্রদর্শনটি ধর্মীয় প্রথার পূর্বসুরি। যাই হোক, ধর্মতাত্ত্বিক ক্রিস্টোফার এল. ফিশার মনে করেন, গুডঅল শিম্পাঞ্জীদের উপর নরত্বারোপ করেছেন। অবশ্য তিনি বলেছেন, শিম্পাঞ্জীরা "গভীর আবেগ" প্রকাশে সক্ষম, তবে তিনি বলেন, শিম্পাঞ্জীরা আধ্যাত্মিকতার অভিজ্ঞতা লাভ করতে পারে না, কারণ, "ভাষা ছাড়া এর কোন অর্থ হয় না।"
অন্যান্য প্রাণীদের মধ্যে আচারগত আচরণ
রোনাল্ড কে. সিগল আফ্রিকার হাতিদের মধ্যে এই ধর্মীয় বিশ্বাসের পূর্বসুরি সম্পর্কে গবেষণা করেছেন, এবং বলেছেন, "হাতিরা প্রাকৃতিক চক্রগুলো সম্পর্কে সচেতন, কারণ তারা "চন্দ্র পূজা" এর চর্চা করে, এবং অপূর্ণ চন্দ্রের দিকে শাখা প্রশাখাকে নাড়ায়, এবং পূর্ণচন্দ্রের সময় আচারগত স্নানে অংশ নেয়।
প্রাণীদের মধ্যে অন্তেষ্টিক্রিয়ার প্রথা
অনেক প্রাণীর মধ্যেই মৃত পশুর জন্য দুঃখ করার ব্যাপারটি সাধারণ, কিন্তু অন্তেষ্টিক্রিয়ার আচার সকল প্রাণীর মধ্যে দেখা যায় না। তবে আফ্রিকান হাতিরা এক্ষেত্রে ব্যতিক্রম।
রোনাল্ড কে. সিগল লিখেছেন: "... কেউ হাতিদের বিস্তৃত অন্তেষ্টিক্রিয়ার আচরণটিকে এড়িয়ে যেতে পারবেন না, যা সেই প্রজাতির প্রথাগত বা এমনকি ধর্মীয় আচরণের সংকেত দেয়। যখন মৃত হাতিদের সৎকারের বিষয়টি আসে, হাতিরা প্রায়ই তাদেরকে কাঁদা, মাটি ও পাতা দিয়ে সমাধিস্থ করে। হাতিরা হাতি ছাড়াও গণ্ডার, মহিষ, গরু, বাছুর এবং এমনকি মানুষকেও এভাবে সমাধিস্থ করে। হাতিদেরকে প্রচুর পরিমাণে ফল, ফুল এবং রঙ্গিন পাতা দিয়েও মৃতদেহকে সৎকার করতে দেখা গেছে।"
বন্য ও ধৃত শিম্পাঞ্জী, উভয়ের মধ্যেই নিজেদের দলের কোন সদস্যের মৃত্যুতে প্রথাগত আচরণ করতে দেখা যায়। এই আচরণগুলো শুরু হয় দলের বা কোন সদস্যের নীরবতার মধ্য দিয়ে, যা কয়েক ঘণ্টা ধরে বিরাজমান থাকে, এবং এরপর হাতিগুলো নির্দিষ্ট কিছু শব্দ উচ্চারণ করে; এমনটা দেখা গিয়েছে। এরপর এরা মৃতদেহকে সজ্জিত করে, এরপর একে একে পবিত্রতার সহিত মৃতদেহকে দেখতে আসে, এবং মৃতদেহের দিকে তাকায়। এরা মৃতের প্রতি শোক প্রদর্শন করে, এবং এদের মধ্যে দুঃখের গোঙ্গানির স্বর শোনা যায়।
হাতি ও শিম্পাঞ্জি ছাড়াও ডলফিনদেরকেও মৃতের প্রতি মনোযোগ প্রতি আলাদাভাবে মনোযোগী হতে দেখা গিয়েছে। ডলফিনকে কয়েকদিন যাবৎ মৃত সদস্যের সাথে থাকতে দেখা যায়, আর ডুবুরীদের কাছাকাছি আসতে তারা বাধা দেয়। তাদের আচরণের কারণ এখনও অস্পষ্ট। গবেষকগণ এদের কাজগুলোকে পর্যবেক্ষণ করছেন, চিন্তার কোন প্রক্রিয়াগুলো তাদেরকে এই কাজে উৎসাহ দান করে তা বর্তমান গবেষণাগুলো থেকে সুনির্দিষ্টভাবে জানা যায় না।
প্রাথমিক আধুনিক মানুষ নিয়ে গবেষণায় প্রাসঙ্গিকতা
প্রাণীদের আচারগত জীবন প্যালিওএনথ্রোপলজিস্টদের কাছে আগ্রহের বিষয়, কারণ এগুলো তাদেরকে এই বিষয়ে অন্তর্দৃষ্টি দান করে যে, কীভাবে আমাদের পূর্বপুরুষের মাঝে ধর্মীয় বিশ্বাসব্যবস্থা বিকশিত হয়েছিল। "ক্রো-ম্যাগনন মানবের কঙ্কালের ধ্বংসাবশেষ ভ্রূণীয় অবস্থানে (ফিটাল পজিশনে) রাখা, কারণ আদি লোকধারণা অনুসারে এই অবস্থান পুনর্জন্মে সুবিধা দান করে। অ-মানব প্রাণীদের মধ্যে আত্মীয়দের নিয়ে আচরণ আমাদেরকে মানুষের প্রকৃতি ও কার্যক্রম সম্পর্কে বুঝবার সুযোগ দান করে।" এদিকে, কেউ কেউ আফ্রিকার হাতি ও নিয়ান্ডারথালদের অন্তেষ্টিক্রিয়া প্রক্রিয়ার মধ্যে কিছু অগভীর সাদৃশ্য লক্ষ করেছেন।
বিবর্তনগত মনোবিজ্ঞানী ম্যাট রসানো তত্ত্ব দেন যে, ধর্ম তিনটি পর্যায়ে বিবর্তিত হয়েছে: প্রাক-উচ্চ পুরাপ্রস্তর যুগে, পরমানন্দদায়ক আচার দ্বারা ধর্মকে চিহ্নিত করা যেত যা সামাজিক বন্ধনকে সুদৃঢ় করে। পরবর্তীতে উচ্চ পুরাপ্রস্তর যুগে শামানীয় চিকিৎসা আচার বিকশিত হয়। শেষে, গুহাচিত্র, আচারগত মূর্তি, পূর্বপুরুষ পূজা এবং পুরাকাহিনী ও নৈতিক বিধানের অন্তর্ভূক্তির মধ্য দিয়ে ধর্মীয় প্রকাশ বিকশিত হয়। এটা যদি সত্য হয় তাহলে গুডঅল বর্ণিত শিম্পাঞ্জীদের আচরণকে প্রাক-উচ্চ পুরাপ্রস্তর যুগের ধর্মের সদৃশ হিসেবে ব্যাখ্যা করা যায়। অবশ্য ডি ওয়াল বলেন, বনোবোদের থেকে (শিম্পাঞ্জী গণের একটি প্রজাতি) এরকম আচারগত আচরণের কোন সাক্ষ্য পাওয়া যায় না, কিন্তু তারা অত্যন্ত শান্তিপূর্ণ এবং তারা নৈতিক প্রতিনিধিত্ব প্রদর্শন করে। এটি নৈতিকতা ও প্রাক-ধর্ম এর সহবিকাশের সম্ভাবনার সম্পর্কে সন্দেহ তৈরি করে।
পান্থপথ
বাংলাদেশের রাজধানী ঢাকার কাওরান বাজার এলাকার পূর্ব-পশ্চিমে অবস্থিত পান্থপথ খুবই গুরুত্বপূর্ণ একটি সড়ক।     এটি টঙ্গী ডাইভারশন রোড, ময়মনসিংহ রোড (এখন ওল্ড এয়ারপোর্ট রোড) এবং মিরপুর রোড কে সংযুক্ত করেছে। এখানেই দক্ষিণ এশিয়ার সর্ববৃহত্তম শপিংমল বসুন্ধরা সিটি অবস্থিত। এছাড়াও রয়েছে স্কয়ার হাসপাতাল, সামরিতা হাসপাতাল, ইউনিক ট্রেইড সেন্টার  ইত্যাদি। গ্রীন রোড এই রাস্তার মাঝামাঝি উত্তর থেকে দক্ষিণ দিকে ছেদ করে গেছে। ১৯৮৪ সালের শেষের দিকে এই পূর্ব-পশ্চিমের রাস্তাটি নির্মিত হয়। রাস্তাটির নির্মাণ কাজ শেষ হয়েছিল ১৯৮৯ সালে। বাংলাদেশ চলচ্চিত্র উন্নয়ন কর্পোরেশন এবং প্যান প্যাসিফিক সোনারগাঁও এই রাস্তার পূর্ব পাশে অবস্থিত।
সুমিত্রা দেবী (রাজনীতিবিদ)
সুমিত্রা দেবী (২৫ সেপ্টেম্বর ১৯২২ - ৩ ফেব্রুয়ারি ২০০১) বিহারের একজন ভারতীয় জাতীয় কংগ্রেস রাজনীতিবিদ ছিলেন। তিনি ১৯৫২ সালে প্রথম বিহার বিধানসভায় নির্বাচিত হয়েছিলেন। ১৯৬৩ সালে তিনি বিহারের মন্ত্রিপরিষদের প্রথম মহিলা মন্ত্রী হন। দেবী মুঙ্গার জেলায় জন্মগ্রহণ করেছিলেন ২৫ সেপ্টেম্বর ১৯২২ এবং ৩ ফেব্রুয়ারি ২০০১ সালে তাঁর মৃত্যু হয়। সুমিত্রা দেবী প্রয়াত শ্রী জ্ঞানেশ্বর প্রসাদের সাথে বিবাহবন্ধনে আবদ্ধ হয়েছিলেন। তাদের দুই পুত্র (মঞ্জুল কুমার এবং রাজ শেখর) এবং একটি কন্যা রয়েছে। তিনি প্রাক্তন লোকসভা স্পিকার মীরা কুমারের শাশুড়ি ছিলেন।
<sup class="noprint Inline-Template" data-ve-ignore="true" style="white-space:nowrap;">[ '' <span title="The time period mentioned near this tag is ambiguous. (October 2020)">কখন? ''
মৃত্যু
মৃত্যু বিভিন্ন স্তরে ঘটে থাকে। সোমাটিক মৃত্যু হল সামগ্রিকভাবে কোন জীবের মৃত্যু। নির্দিষ্ট অঙ্গ, কোষ বা কোষাংশের মৃত্যুর আগেই এটি ঘটে। এতে হৃৎস্পন্দন, শ্বসন, চলন, নড়াচড়া, প্রতিবর্ত ক্রিয়া ও মস্তিষ্কের কাজকর্ম বন্ধ হয়ে যায়। সোমাটিক মৃত্যু ঠিক কখন ঘটে তা নির্ণয় করা দুরূহ, কেননা কোমা, অজ্ঞান হয়ে যাওয়া এবং ঘোর বা ট্রান্সের মধ্যে থাকা ব্যাক্তিও একই ধরনের বৈশিষ্ট্য প্রকাশ করে থাকেন।
সোমাটিক মৃত্যুর পর অনেকগুলি পরিবর্তন ঘটে যা থেকে মৃত্যুর সময় ও কারণ নির্ণয় করা যায়। মারা যাবার পরপরই পার্শ্ববর্তী পরিবেশের প্রভাবে দেহ ঠান্ডা হয়ে যায়, যাকে এলগর মর্টিস বলে। মারা যাবার পাঁচ থেকে দশ ঘণ্টা পরে কঙ্কালের পেশীগুলি শক্ত হয়ে যায়, একে রিগর মর্টিস বলে, যা তিন থেকে চার দিন পরে শেষ হয়ে যায়। রেখে দেয়া দেহের নিচের অংশে যে লাল-নীল রঙ দেখা যায়, তাকে বলে লিভর মর্টিস; রক্ত জমাট বাঁধার কারণে এমন হয়। মৃত্যুর খানিক বাদেই রক্ত জমাট বাঁধতে শুরু করে। আর তারপরে দেহের যে পচন শুরু হয়, তার জন্য দায়ী উৎসেচক ও ব্যাক্টেরিয়া।
দেহের বিভিন্ন অঙ্গপ্রত্যঙ্গ বিভিন্ন হারে মারা যায়। সোমাটিক মৃত্যুর ৫ মিনিটের মধ্যেই মস্তিষ্কের কোষগুলির মৃত্যু ঘটে। অন্যদিকে হৃৎপিণ্ডের কোষ ১৫ মিনিট এবং বৃক্কের কোষ প্রায় ৩০ মিনিট বেঁচে থাকতে পারে। এই কারণে অঙ্গ-প্রত্যঙ্গ সদ্যমৃত দেহ থেকে সরিয়ে নিয়ে জীবিত ব্যক্তির দেহে প্রতিস্থাপন করা সম্ভব।
নির্ণয়
থাম্ব|[[বিশ্ব স্বাস্থ্য সংস্থা ২০১২ সালে প্রতি মিলিয়ন লোকের মৃত্যুর সংখ্যা অনুমান করেছে{{Legend|#ffff20|১,০৫৪–৪,৫৯৮}}{{Legend|#ffe820|৪,৫৯৯–৫,৫১৬}}{{Legend|#ffd820|৫,৫১৭–৬,২৮৯}}{{Legend|#ffc020|৬,২৯০–৬,৮৩৫}}{{Legend|#ffa020|৬,৮৩৬–৭,৯১৬}}{{Legend|#ff9a20|৭,৯১৭–৮,৭২৮}}{{Legend|#f08015|৮,৭২৯–৯,৪০৪}}{{Legend|#e06815|৯,৪০৫–১০,৪৩৩}}{{Legend|#d85010|১০,৪৩৪–১২,২৩৩}}{{Legend|#d02010|১২,৩৩৪–১৭,১৪১}}]]
সংজ্ঞায়নের সমস্যা
alt=Symbols of death in a painting: it shows a flower, a skull and an hourglass|থাম্ব| ফিলিপ ডি চ্যাম্পাইগেনের ১৭তম শতাব্দীর এই চিত্রকলায় একটি ফুল, একটি খুলি এবং একটি বালি ঘড়ির দ্বারা [[জীবন, মৃত্যু এবং সময়কে ফুটিয়ে তোলা হয়েছে]] মৃত্যুর ধারণাটি বুঝতে হলে মৃত্যুর ঘটনাটি বোঝা জরুরি। মৃত্যু সম্পর্কে বহুবিধ বৈজ্ঞানিক দৃষ্টিভঙ্গি ও ধারণা চলমান আছে। জীবন রক্ষাকারি চিকিৎসার উন্মেষ এবং মৃত্যুকে সংজ্ঞায়িত করার নানামুখি মেডিকেল ও আইনি মানদণ্ড মৃত্যুর একটি সমন্বিত সংজ্ঞা স্থাপনে বাঁধার সৃষ্টি করেছে।
মৃত্যুকে সংজ্ঞায়িত করার একটি বড় সমস্যা হলো, একে জীবন্ত অবস্থা হতে পৃথক করা। সময়ের যেকোনো মুহূর্তে, মৃত্যুকে এমন মুহূর্ত হিসেবে চিহ্নিত করা যায় যখন জীবন শেষ হয়ে আসে। কিন্তু কখন মৃত্যু হয়েছে সেটি বের করা কঠিন কারণ জীবনের সমাপ্তি সকল অঙ্গপ্রত্যঙ্গের মধ্যে একই সময়ে ঘটে না। তাই মৃত্যুর সংজ্ঞায়নের ক্ষেত্রে প্রয়োজন জীবন ও মৃত্যুর সুনির্দিষ্ট তাত্ত্বিক সীমানা। এই কাজটি কঠিন, কারণ জীবন কাকে বলে সে সম্পর্কে অনেক মতভেদ আছে।
সচেতনতার ভিত্তিকে মৃত্যুকে জীবনকে সংজ্ঞায়ক করা সম্ভব। যখন সচেতনতা লোপ পায়, একটি প্রাণীর মৃত্যু হয়েছে বলে ধরে নেওয়া যায়। কিন্তু এই ধারনার একটা সমস্যা হলো, পৃথিবীতে এমন অনেক প্রাণী আছে যারা জীবন্ত কিন্তু সম্ভবত সচেতন নয় (যেমন, এককোষী প্রাণী)। মৃত্যুকে সংজ্ঞায়ন করার আরেকটি সমস্যা হলো সচেতনতার সংজ্ঞা নিয়ে। সচেতনতার বিভিন্ন রকম সংজ্ঞা আধুনিক সময়ের বিজ্ঞানী, মনোবিজ্ঞানী এবং দার্শনিকরা প্রদান করেছেন। পাশাপাশি বিভিন্ন ধর্মীয় শাস্ত্র, যেমন আব্রাহামীয় ও ভারতীয় ধর্মসমূহ, মনে করে মৃত্যুতে সচেতনতা লোপ পায় না। কিছু কিছু সংষ্কৃতিতে মৃত্যুকে একটি একক ঘটনার চেয়ে একটি প্রক্রিয়া হিসেবে বিবেচনা করা হয়। প্রক্রিয়া বলতে এক আধ্যাত্নিক অবস্থা থেকে অন্য আধ্যাত্নিক অবস্থায় রূপান্তর বোঝানো হয়।
লক্ষণ
উষ্ণ রক্তের প্রাণী আর বেঁচে নেই এমন মৃত্যুর লক্ষণ বা শক্তিশালী ইঙ্গিতগুলি হলো:
মৃত্যুর পরবর্তী সময়ে যে পর্যায়গুলি ঘটে থাকে সেগুলি হলো:
আইনী
কোনও ব্যক্তির মৃত্যুর পর আইনী কার্যক্রম থাকতে পারে যা বিভিন্ন বিচার বিভাগের মধ্যে পৃথক পৃথক হতে পারে। একটি মৃত্যুর সনদপত্র বেশিরভাগ ক্ষেত্রেই প্রদান করা হয়, সেট কোনও ডাক্তার দ্বারা, বা কোনও প্রশাসকের কার্যালয়ের দ্বারাও হতে পারে তবে সেক্ষেত্রে কোনও ডাক্তার মৃত্যুর ঘোষণার দেবার পরে তার জারি করা যেতে পারে।
ভুল নির্ণয়
থাম্ব|আন্টোইন ওয়েয়ার্টজের জীবিত সমাহিত চিত্রকর্ম চিকিৎসক মৃত বলে ঘোষণা করার পরে মৃত ব্যক্তি জীবিত হওয়ার ঘটনা রয়েছে। অনেক সময় কয়েকদিন পরে তাদের কফিনে, বা যখন শ্বসন প্রক্রিয়া শুরু হওয়ার কথা রয়েছে তার আগে তারা জীবিত হয়ে উঠে। আঠারো শতকের মাঝামাঝি থেকে জনসাধারণের মাঝে ভুল করে জীবিত সমাধিস্থ করার ভয় কাজ করে, এবং মৃত্যুর লক্ষণগুলির অনিশ্চয়তা নিয়ে অনেক বিতর্ক হয়েছিল। কবর দেওয়ার আগে জীবনের লক্ষণগুলির পরীক্ষা করার জন্য বিভিন্ন পরামর্শ দেওয়া হয়েছিল যার মধ্যে ছিল মৃতদেহের মুখে ভিনেগার এবং মরিচ ঢেলে দেয়া থেকে শুরু করে পায়ে বা মলদ্বারে লাল গরম পোকার প্রয়োগ করার মত পরীক্ষা। ১৮৯৫ সালে লেখক চিকিত্সক জে সি ওসলে দাবি করেছিলেন যে প্রতি বছর ইংল্যান্ড এবং ওয়েলসে প্রায় ২,৭০০ জন ব্যক্তিকে অকালে কবর দেওয়া হয়েছিল, যদিও অন্যরা এই অনুমানটি ৮০০ এর কাছাকাছি বলে জানিয়েছেন ।